open-index/open-wikipedia-markdown huggingface dataset:
טקס פרסי האקדמיה הבריטית לטלוויזיה 1990

## זוכים
* **[[פרס באפט"א לטלוויזיה לשחקן הטוב ביותר|השחקן הטוב ביותר]]**
** זוכה: ג'ון ת'או – "המפקח מורס" (ITV)
** מועמדים: ג'וס אקלנד – *First And Last*; ג'ון גילגוד – *Summer's Lease*; אלפרד מולינה – *The Accountant*
* **[[פרס באפט"א לטלוויזיה לשחקנית הטובה ביותר|השחקנית הטובה ביותר]]**
** זוכה: דיאנה ריג – "אהבת אם"
** מועמדים: פגי אשקרופט – *She's Been Away*; ג'ודי דנץ' – *Behaving Badly*; גוון טיילור – *A Bit of a Do*
* **הקומדיה הטובה ביותר (תוכנית או סדרה)**
** זוכה: Blackadder Goes Forth
** מועמדים: *After Henry*; *The New Statesman*; "על שוטים ואנשים"
* **הופעת הבידור הקל הטובה ביותר**
** זוכה: רואן אטקינסון – ''Blackadder Goes Forth''
** מועמדים: בארי המפריז – *The Dame Edna Experience* ; דייוויד ג'ייסון – "על שוטים ואנשים"; ויקטוריה ווד – *Victoria Wood*
* **[[פרס באפט"א לטלוויזיה לסדרת הדרמה הטובה ביותר|סדרת הדרמה הטובה ביותר]]**
** זוכה: "טראפיק"
** מועמדים: "המפקח מורס" (ITV); "אהבת אם"; *Summer's Lease*
* **דרמה יחידה הטובה ביותר**
** זוכה: *The Accountant*
** מועמדים: '''האריס המפציץ'''; *First And Last*; *She's Been Away*
* **סיקור חדשותי הטוב ביותר**
** זוכה: *BBC News – Square Massacre*
** מועמדים: *[[BBC]] Berlin Wall Coverage*; *BBC Nine O'Clock News – Kate Adie Secret Report from Chinese Hospital; ITN Coverage of Romania *
* **Best Factual Series**
** זוכה: *Forty Minutes*
** מועמדים: *Arena* (BBC / BBC2); מסביב לעולם בשמונים יום; *World in Action*
* **Flaherty Award for Single Documentary**
** זוכה: *First Tuesday – Four Hours In My Lai*
** מועמדים: *Everyman: Romania – State of Fear*; *Lost Children of The Empire*; *Viewpoint '89: Cambodia – Year 10: A Special Report by John Pilger*
* **Huw Wheldon Award for Arts Programme or Series**
** זוכה: *Omnibus: Art In The Third Reich*
** מועמדים: *Arena* – Tales From Barcelona (BBC / BBC2); *The South Bank Show –*&#x2014; בארי המפריז; *The South Bank Show* – דסטין הופמן
* **תוכנית או סדרת הבידור הקל הטובה ביותר**
** זוכה: *Clive James On The '80s*
** מועמדים: *The Dame Edna Experience*; ויקטוריה ווד; של מי השורה הזאת בכלל?
* **התוכנית הדוקומנטרית החינוכית הטובה ביותר**
** זוכה: *The Really Wild Show*
** מועמדים: *Blockbusters*; *Choices: Who'd Be a Woman*; *Scene: My Brother David*
* **תוכנית הבידור או הדרמה לילדים הטובה ביותר**
** זוכה: *Maid Marian and her Merry Men*
** מועמדים: העי"ג; דברי ימי נרניה ; *Woof*
* **פרס התוכנית הבינלאומית**
** "מלון טרמינוס"
* **פרס עמית באפט"א**
** פול פוקס, CBE

## קישורים חיצוניים
* פרס באפט"א לטלוויזיה

קטגוריה:טקסי פרס באפט"א
קטגוריה:1990 בממלכה המאוחדת
קודו סילבטיכוס

**קודו סילבטיכוס** הקרוי גם **קודו הכף** או **בושבאק** (שם מדעי: *Tragelaphus sylvaticus*) הוא מין אפשרי של אנטילופה אפריקנית מהסוג קודו. בעבר נחשב לתת-מין של קודו מסורטט (*Tragelaphus scriptus*), אך חלק מהחוקרים החליטו לסווג אותו למין נפרד עקב מספר הבדלים. הקודו נפוץ ברחבי אפריקה שמדרום לסהרה מסודאן עד דרום אפריקה ואנגולה ומקונגו עד אתיופיה וסומליה. תפוצתו היא בסוואנה, ערבות עשב, יערות גשם, בביצות ובאדמות שיחים.

הקודו יכול להגיע לגובה 90 סנטימטרים ולמשקל 45–80 קילוגרם. הוא בעל קרניים רחבות באורך של חצי מטר, הפונות מעלה עם כיפוף קל אחורה ובעל ראש כתום עם חוטם שחור, גוף בעל פרווה חומה כהה-שחורה ומעט מנומרת בלבן בחלק האחורי. הרגליים רחבות ומותאמות לריצה מהירה, אם כי הקודו יעדיף להתחבא בסבך בעת איום.

הקודו הוא אוכל עשבים ועלים הפעיל לאורך כל שעות היום והוא פועל גם במשך הלילה. לרוב הוא מצוי בזוגות או בבדידות, אך לעיתים נראה בחבורות קטנות.

## קישורים חיצוניים

קטגוריה:טקסונים שתוארו בידי פטר סימון פאלאס
קטגוריה:פרים
קטגוריה:יונקים בסוואנה האפריקנית
קטגוריה:אנגולה: יונקים
קטגוריה:דרום אפריקה: יונקים
קטגוריה:מגה-פאונה של אפריקה
קטגוריה:בעלי חיים שתוארו ב-1766
בואי (שיר)

"**בואי**" הוא פזמון שנכתב והולחן על ידי עידן רייכל, עובד והופק על ידי רייכל ועברי לידר ובוצע על ידי יאיר זיו, מימי יוסף ואלמו אגא.

השיר יצא לאור בנובמבר 2002 כסינגל הראשון מתוך אלבום הבכורה של הפרויקט של עידן רייכל, שנושא את שם הפרויקט. בתוך הסינגל נכללו גרסה מלאה וגרסת רדיו של השיר, וכן גם השיר "Ayal-Ayale".

השיר כולל דגימה מתוך שירו של אלמו אגא, "Tew Semagn Hagere", שנכלל באלבום "The Harp of King David" מסדרת "אתיופיק".

## הצלחה
השיר כבש את מצעדי הפזמונים כאשר הגיע למקום השני במצעד השנתי של רשת ג' ולמקום השלישי במצעד השנתי של גלגלצ לשנת 2003, כאשר בשני המצעדים שיר השנה היה אם תלך של הפרויקט.

במאי 2019 הופיעו הפרויקט של עידן רייכל עם השיר באירוויזיון 2019.

## רשימת השמעה

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי 2002
קטגוריה:סינגלי בכורה מ-2002
קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים באמהרית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי עברי לידר
קטגוריה:סינגלים בהוצאת הליקון
נג'בייץ'

**נג'בייץ**' (בהונגרית: **Nagybajcs**) הוא כפר במחוז גיור-מושון-שופרון, שבצפון-מערב הונגריה.

### יהודי נג'בייץ'
בנג'בייץ' חיו יהודים בתקופות זמן שונות:

## קישורים חיצוניים

## הערות שוליים

קטגוריה:הונגריה: כפרים
הינד

**הינד** (בערבית: **هند**; נולדה ב-5 במאי 1979) היא זמרת בחריינית פופולרית במדינות המפרץ הפרסי.

## ביוגרפיה
הינד נולדה ב-5 במאי 1979 באיסה שבבחריין לפקיד במשרד העבודה והרווחה ולעקרת בית. היא סיימה את לימודיה בבית ספר תיכון ב-1997. היא נרשמה לאוניברסיטת בחריין  לתואר שני במנהל עסקים. ב-1999, היא עזבה את האוניברסיטה כדי להמשיך בקריירת המוזיקה שלה לאחר שהוכרה על ידי המוזיקאי הידוע אנואר עבדאללה. היא הוחתמה לחברה "Fanoon El Emarat" שהפיקה את אלבומה הראשון, "Hind 2000". האלבום ידוע גם בשם "Rabeie El Galb".

ב-2002 התחתנה, ועשרה חודשים לאחר מכן היא ילדה את בנה הראשון, עבדאללה. ב-2003, היא הוציאה את אלבומה השני, "Hind 2003". האלבום ידוע גם בשם "Sodfa". אלבום זה, לעומת אלבומה הראשון לא השאיר חותמת גדולה בעסקי המוזיקה. כמו כן, באותה שנה, הושק אתר המעריצים שלה והיא קיבלה את הכינוי "פרשת אל-חאליג'" (פרפר המפרץ). ב-2004, התגרשה.

נקודת המפנה בחייה של הינד הייתה ב-2005, שם היא חתמה עם חברת המוזיקה הידועה רוטנה רקורדס  את אלבומה השלישי, "Hind 2005". האלבום ידוע גם בשם "Al Ghroob". מחוץ לאלבום ההוא, עשתה הינד פריצה אדירה לתעשיית המוזיקה, שם היה המפתח שלה להצלחה במהלך 2005–2007.

ב-2008, הינד הוציאה אלבום נוסף, "Hind 2008". האלבום כלל 12 שירים שהושרו בניבים שונים כמו חלייג'י , לבנוני ולבסוף מצרי. ב-2012, הינד הוציאה את אלבומה האחרון, "Hind 2012".

## דיסקוגרפיה
* Rabeie El Galb (2000)
* Hind 2003 (2003)
* Al Ghroob (2005)
* Hind 2008 (2008)
* Hind 2012 (2012)

## קישורים חיצוניים
* 

קטגוריה:אמנים הידועים בשם במה
קטגוריה:זמרות
קטגוריה:נשים בחרייניות
קטגוריה:זמרים
קטגוריה:ילידות 1979
קטגוריה:בחריינים שנולדו במאה ה-20
קטגוריה:ילידי 1979
הספרייה הלאומית של תאילנד

ממוזער|שלט של הספרייה הלאומית של תאילנד
**הספרייה הלאומית של תאילנד** (בתאית: **หอสมุดแห่งชาติ**) היא ספריית ההפקדה וזכויות היוצרים של תאילנד. היא הוקמה ב-1905, לאחר מיזוג שלוש הספריות המלכותיות אשר התקיימו אז, והיא אחת הספריות הלאומיות העתיקות באסיה. היא פועלת תחת המחלקה לאמנויות יפות במשרד התרבות בבנגקוק, תאילנד.

נכון לשנת 2013 הספרייה בבנגקוק כוללת למעלה משלושה מיליון פריטים, והיא כוללת 11 סניפים פרובינציאליים. תקציבה הוא 87 מיליון באט ומועסקים בה כ-200 עובדים.

## רקע
המשימות העיקריות של הלאומי של הספרייה בתאילנד הן איסוף, אחסון, שמירה וארגון כל הקניין הרוחני הלאומי בכל אמצעיו. האוספים כוללים כתבי יד תאילנדים, כתובות אבן, עלי דקל, ספרים תאילנדיים מסורתיים ופרסומים מודפסים וכן חומרים אורקוליים ודיגיטליים. הספרייה היא משאב מידע לאומי המשרת אזרחים בפריסה ארצית.

לספרייה הלאומית היסטוריה ארוכה. קודמתה היא הספרייה המלכותית פרה ואג'יראנאנה (תאית: หอสมุดพระวชิรญาณ) שהוקמה בשנת 1883, על ידי ילדי המלך ראמה הרביעי לכבוד אביהם. מאוחר יותר בשנת 1897, חזר המלך ראמה החמישי מביקורו באירופה והביע רצון להקדיש את הספרייה לבירה. בשנת 1905 שלוש ספריות, ספריית מנדירה דהרמה, ספריית ואג'יראנאנה וספריית בודההאסאנה סנגהה, אוחדו בפיקודו של המלך ראמה החמישי ושמן שונה ל"ספריית ואג'יראנאנה לעיר הבירה". הספרייה נותרה תחת חסות משפחת המלוכה מאז. בשנת 1933, לאחר רפורמות דמוקרטיות, הוקמה המחלקה לאמנויות יפות והשאירה את ניהול ספריית ואג'יראנאנה לדרג המלכותי. לאחר מכן שונה שמה ל"ספרייה הלאומית". בשנת 1966 הועברה הספרייה הלאומית לדרך סמסן בבנגקוק והיא מנוהלת כיום על ידי משרד התרבות.


## היסטוריה

## משימות
# איסוף, קטלוג וחקר קניין רוחני לאומי
# פיתוח סטנדרטים לאחסון ושמירה על קניין רוחני לאומי
# יצירת והגדלת ערך הקניין הרוחני הלאומי
# פיתוח מערכות להעברת שירותים למגוון המשתמשים בספרייה
# פיתוח מערכות לניהול מורשת הקניין הרוחני של המדינה

## קישורים חיצוניים

*  **(תאית)**

## הערות שוליים

תאילנד
קטגוריה:תאילנד: תרבות
אביה השמשוני

**אביה השמשוני** (14 באוגוסט 1912 – 16 בינואר 2008) היה אדריכל, מתכנן ערים וצייר ישראלי. השמשוני נמנה עם המורים הבכירים והמשפיעים בפקולטה לארכיטקטורה ובינוי ערים בטכניון במשך עשרות שנים.

## ביוגרפיה
אביה השמשוני נולד בקהיר. הוריו אשר התגוררו בחוות סג'רה בגליל התחתון, עקרו למצרים מפחד האפשרות כי הטורקים יגייסו את האב לצבא האימפריה העות'מאנית. לאחר סיום מלחמת העולם הראשונה שבו ההורים ארצה ראשית לחיפה ולאחר מכן לירושלים. השמשוני למד בבית הספר הריאלי בחיפה, בתחכמוני בירושלים ולאחר מכן בבית ספר התיכון הגימנסיה העברית רחביה. בסיום לימודיו הצטרף לתנועת הנוער "קבוצת החוגים", והיה בגרעין אשר הקים את קיבוץ בית השיטה ב-1935. השמשוני למד ארכיטקטורה בטכניון ובמקביל היה פעיל בארגון "ההגנה". בשנת 1942 הציע לו ישראל ליברטובסקי, מפקד פלוגה ו' "הירושלמית" להצטרף לפלמ"ח. התמנה כמפקד מחלקה בגבעת חיים ולאחר מכן שימש כמפקד מחלקה בכפר גלעדי. במלחמת השחרור שימש כמפקד גדוד בחטיבת כרמלי.

בתום השירות הצבאי ב-1949 חזר לטכניון ושימש כמורה ואחר כך כדיקן הפקולטה לארכיטקטורה ובינוי ערים, עד פרישתו בשנות ה-70. שמו של השמשוני נקשר בעיקר לתוכנית האב לירושלים, שעל הכנתה הופקד בשיתוף אחיו האדריכל ציון השמשוני (שכתב גם תוכנית לעיר תל אביב שלא יושמה) והאדריכל יוסף שוויד, במחצית השנייה של שנות ה-60.

## הערות שוליים

קטגוריה:אדריכלים ישראלים
קטגוריה:סגל הטכניון: אדריכלות
קטגוריה:לוחמי הפלמ"ח
קטגוריה:ישראלים ילידי מצרים
קטגוריה:בוגרי בית הספר תחכמוני (ירושלים)
קטגוריה:בוגרי גימנסיה רחביה
קטגוריה:בוגרי הטכניון - מכון טכנולוגי לישראל: אדריכלות
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1912
קטגוריה:ישראלים שנפטרו ב-2008
אודוור נורדלי

**אודוור נורדלי** (בנורווגית: **Odvar Nordli**; 3 בנובמבר 1927 – 9 בינואר 2018) היה ראש ממשלת נורווגיה בשנים 1976–1981, מטעם מפלגת העבודה.

## ביוגרפיה

נורדלי נולד וגדל בכפר טאנגן שבסטאנגה שבמחוז הדמרק. את שירותו הצבאי הוא עשה לאחר מלחמת העולם השנייה בחיל הכיבוש הנורווגי בגרמניה. לאחר מכן הוא למד ראיית חשבון ומשנת 1951 עד 1963 היה סגן ראש עיריית סטאנגה, במקביל לעבודתו כרואה חשבון. בשנת 1961 הוא נבחר לסטורטינג כנציג מחוז הדמרק. בשנים 1971–1972 הוא כיהן כשר לענייני שלטון מקומי ועבודה. באפריל 1975 נבחר נורדלי פה אחד למועמד מפלגתו לראשות הממשלה כאשר ראש הממשלה המכהן, בראטלי, יפרוש, במסגרת הסכם פשרה בינו לבין ריון סטון, על פיו סטון יהיה מנהיג המפלגה ונורדלי ראש הממשלה. נורדלי שנטה יותר למרכז, היה תשובת מפלגתו לעליית כוחם של השמרנים. בעקבות התפטרותו של טריגווה בראטלי, נבחר נורדלי בינואר 1976 לראש ממשלת נורווגיה. בבחירות לסטורטינג בספטמבר 1977 התחזקה מפלגתו מ-62 ל-76 מושבים, הודות לפופולריות שלו ושל שותפו להנהגת המפלגה, על חשבון המפלגה הסוציאליסטית שנחלה מפלה. בתחילת 1981 התפטר נורדלי "מטעמי בריאות". ההערכות היו שהוא התפטר בגלל חילוקי דעות בתוך מפלגתו ומחשש מתבוסה בבחירות.

לאחר פרישתו מראשות הממשלה הוא כיהן בשנים 1981–1985 כסגן יו"ר הסטורטינג. במקביל היה מושלה של הדמרק בשנים 1981–1993. בשנים 1985–1993 היה גם חבר בוועדת הנובל הנורווגית שמחלקת את פרס נובל לשלום. באוקטובר 1983 ביקר נורדלי בישראל בראש משלחת של הסטורטינג.

נפטר ב-9 בינואר 2018 מסרטן הערמונית. ב-19 בינואר 2018 נערכה לו הלוויה ממלכתית.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת נורווגיה
קטגוריה:סופרים נורווגים
קטגוריה:נורווגים שנולדו ב-1927
קטגוריה:נפטרים ב-2018
Gaytime TV

**Gaytime TV** הייתה תוכנית קומדיה ולייף סטייל בריטי-להט"בי בשעות הלילה המאוחרות ושודרה ב-BBC Two שבבריטניה. זו הייתה תוכנית הטלוויזיה הראשונה של ה-BBC שפנתה ישירות לקהילה הלהט"בית, וזכתה לשבחים מהעיתון הבריטי דיילי מייל במאי 1996 על .

המנחים הראשונים של התוכנית היו רונה קמרון  וברט טיילר-מור, כאשר מאוחר יותר החליף ריצ'רד פיירברס  את טיילר-מור. התוכנית הראשונה שודרה ב-29 ביוני 1995, ושודרה לאחרונה ב-27 ביולי 1999. הפקת התוכנית בוצעה על ידי חברת ההפקות הטלוויזיוניות Planet 24 . הקטעים כללו אימון שבועי עם שחקן הפורנוגרפיה מארק אנתוני, וסיום על ידי שיר לפידים.

## קישורים חיצוניים


*  Reprint of Gay Times article
* Gay TV: as in lively, bright, playful, merry  - *The Independent*


## הערות שוליים

 
קטגוריה:BBC: תוכניות וסדרות
קטגוריה:תוכניות להט"ב בריטיות
קטגוריה:סדרות קומדיה בריטיות
אפקט ג'וזפסון

**אפקט ג'וזפסון** (באנגלית: **Josephson effect**) הוא תופעת מוליכות-על, זרם חשמלי שזורם לאורך זמן ללא הגבלה מבלי שיופעל מתח כלשהו, על פני ההתקן המכונה צומת ג'וזפסון, צומת ג'וזפסון הוא התקן המורכב משני מוליכי-על או יותר המופרדים באמצעות מבודד. המבודד יכול להיות מורכב ממחסום בידוד דק (המכונה צומת מוליך-מבודד – מוליך-על, או SIS), קטע קצר של מתכת שאינה על-מוליכה (S-N-S), או מכווץ פיזי שמחליש את מוליכות-העל בנקודת המגע. (SsS).

אפקט ג'וזפסון הוא דוגמה לתופעה קוונטית מקרוסקופית. תופעה זו נקראת על שם הפיזיקאי הבריטי בריאן ג'וזפסון שניבא בשנת 1962 את מערכות היחסים המתמטיות עבור הזרם והמתח במבודד. אפקט ג'וזפסון במתח הישר DC נצפה בניסויים לפני 1962, אך אלה יוחסו ל"קצרי-על" או ל״חורים״ במכשול הבידוד שהובילו להולכה ישירה של אלקטרונים בין מוליכי-העל. המאמר הראשון שטען לגילוי השפעתו של ג'וזפסון ולביצוע הבדיקות הניסיוניות הנדרשות היה זה של פיליפ אנדרסון וג'ון רואל.

לפני תחזיתו של ג'וזפסון, היה ידוע רק שאלקטרונים נורמליים (כלומר, לא מוליכים-על) יכולים לזרום דרך מחסום מבודד, באמצעות מנהור קוונטי. ג'וזפסון היה הראשון שניבא את המנהור של זוגות קופר הנמצאים במוליכי-על. על עבודה זו זכה ג'וזפסון בפרס נובל לפיזיקה בשנת 1973. לצמתים של ג'וזפסון יש יישומים חשובים במעגלים מכניים קוונטיים, כמו SQUID, קיוביטים מוליכי-על, ואלקטרוניקה דיגיטלית RSFQ. תקן NIST עבור וולט אחד מושג על ידי מערך של 20,208 צמתי ג'וזפסון בטור.

## קישורים חיצוניים

* 

קטגוריה:פיזיקה של חומר מעובה
קטגוריה:זרם חשמלי
חצי האי אלבנה

**חצי האי אלבנה** (באנגלית: **Albena Peninsula**; בבולגרית: **полуостров Албена**) הוא חצי אי היוצר את הקצה המזרחי של האי בראבנט בארכיפלג פאלמר, שבאנטארקטיקה.

אורכו של חצי האי 13 קילומטרים (מזרח-מערב); ורוחבו של חצי האי 9 קילומטרים (בבסיסו).

בחצי האי גובל קרחון ליסטר שמצפון לו, ומפרץ היל שמדרום לו. בקצה חצי האי (הקצה המזרחי) מצויה נקודת ספאלאנזאני.

במרכז חצי האי מצוי רכס סטאוורצי.

מעבר סומר מפריד בין חצי האי לבין האי דייוויס שמצפון לאי בראבנט.

## היסטוריה
### מיפוי חצי האי

הרכס מופה לראשונה על ידי סוקרים בריטיים בשנת 1980 ושוב בשנת 2008.

### מקור השם

חצי האי אלבנה נקרא על שם אתר הנופש הבולגרי אלבנה; וכן על שם ספינת ההקפאה *אלבנה* של החברה הבולגרית Ocean Fisheries - מבורגס שבבולגריה, שספינות הדיג שלה דגו במי האי ג'ורג'יה הדרומית, איי קרגלן, איי אורקני הדרומיים, איי שטלנד הדרומיים וחצי האי האנטארקטי משנת 1970 ועד תחילת שנות התשעים. הדייגים הבולגרים היו חלוצי תעשיית הדיג באנטארקטיקה בתקופה המודרנית (לאחר תום העידן ההרואי של אנטארקטיקה).

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

* הגאזט האנטארקטי הבולגרי 

## קישורים חיצוניים
* חצי האי אלבנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חצי האי, תוך סימון אתרים נוספים באזור באתר copernix

## הערות שוליים

אלבנה
אלבנה
אלבנה
מעבר סומר

**מעבר סומר** (באנגלית: **Sumer Passage**; בבולגרית: **проток Сумер**) הוא מצר ים בארכיפלג פאלמר, שבאנטארקטיקה.

המעבר מפריד בין האי דייוויס שמצפון למעבר, לבין חצי האי אלבנה, שבאי בראבנט, שמדרום למעבר.

רוחבו של המעבר 970 מטרים.

המעבר מקשר בין מפרץ בוקה ומצר ז'רלאש.

מעבר נוסף המקשר בין שני גופי מים אלה הוא מעבר זלוגוש.

## היסטוריה
### מיפוי המעבר

המצר מופה לראשונה על ידי סוקרים בריטיים בשנת 1980.

### מקור השם

המעבר נקרא על שם הכפר שומר שבצפון מערב בולגריה.

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים
* מעבר סומר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המצר, תוך סימון אתרים נוספים באזור באתר copernix

## הערות שוליים

סומר
סומר
לוקהיד הדסון

**לוקהיד הדסון** (באנגלית: **Lockheed Hudson**) הוא מטוס הפצצה קל ומטוס סיור אמריקאי, דו מנועי, שנבנה ויוצר על ידי לוקהיד קורפוריישן משנת 1938 עד 1943. המטוס יוּצר תחילה למען חיל האוויר המלכותי הבריטי (RAF), זמן קצר לפני פרוץ מלחמת העולם השנייה, והופעל לאחר מכן בעיקר על ידי ה-RAF. ההדסון היה הסבה צבאית של מטוס הנוסעים לוקהיד דגם 14 סופר אלקטרה, והיה חוזה בניית כלי הטיס המשמעותי הראשון של חברת התעופה לוקהיד. ההזמנה הראשונה שהתקבלה מה-RAF ל-200 מטוסי הדסון, עברה בהרבה כל הזמנה קודמת שקיבלה החברה.
ההדסון שימש לאורך כל המלחמה, בעיקר בפיקוד החופים של חיל האוויר המלכותי, אך גם בתפקידי תובלה והדרכה וכן בהעברת סוכנים לצרפת הכבושה. המטוס היה גם בשימוש נרחב בטייסות לוחמה נגד צוללות של חיל האוויר המלכותי הקנדי ובשימוש חיל האוויר המלכותי האוסטרלי.

ימין|ממוזער|300px|מטוס '''Hudson III''' משופץ ובמצב יכולת טיסה (שנת 2008)

## קישורים חיצוניים

## הערות שוליים

קטגוריה:מטוסי תובלה וקישור של חיל האוויר הישראלי
הדסון
קטגוריה:מפציצים אמריקאיים
קטגוריה:מטוסים אמריקאיים במלחמת העולם השנייה
פרשת טביעתה של האונייה רוסטוק

**רוסטוק** (בגרמנית: **Rostock**) הייתה אוניית משא, שנבנתה ב-1973 במספנת Heztun Rostock, אז בגרמניה המזרחית, עבור ברית המועצות. אחרי התפרקות ברית המועצות האונייה שטה תחת דגל אוקראיני.

האונייה, שאורכה היה 117 מטר ומשקלה 5,657 טונות, הפליגה ב-2 בספטמבר 1991 עם מטען של 5,000 טונות מוטות פלדה, מהנמל האוקראיני רני לכיוון תוניסיה, דרך תעלת סולינה. האונייה שקעה אנכית במייל 31 של הדנובה, במקום הצר ביותר של תעלת סולינה וחסמה בכך את מעבר השיט בתעלה.

עד הראיה המקומי היחיד היה גריגורה פאדיי (Grigore Fadei), מהליפובנים. הוא סיפר שהימאים לא נפגעו וקפצו מהאונייה אל היבשה עם מטענם ואחרי זה נאספו ושתו אלכוהול, כשהם מדברים רוסית, אותה חשבו שהוא אינו מבין, אך ליפובנים מבינים רוסית. לדבריו הם דיברו על כך שהרומנים כבר לא יוכלו לעבור בתעלה.

## ניגודי אינטרסים וחשדות
רומניה ואוקראינה חולקות את השליטה על דלתת הדנובה, אולם זרועות השיט של הדנובה עוברות בשטח רומני ומעבר כלי שיט אוקראינים מחויב בתשלום דמי מעבר. האוקראינים רצו ליצור זרוע שיט, שתחבר נמל אוקראיני לים השחור מבלי לעבור בשטח רומני ולשם כך תכננו את יצרת תעלת בסטרואה, אולם קמו התנגדויות, בגלל הפגיעה הצפויה בשמורות של דלתת הדנובה וכמובן אי רצונה של רומניה ליצירת זרוע שיט מתחרה.

האונייה רוסטוק הייתה ישנה, לקראת סוף השימוש בה וטביעתה במקום הטוב ביותר לחסימת נתיב השיט, מבלי פגיעות במאים עוררה חשדות בצד הרומני ובאמצעי תקשורת השונים נדונה היתכנות של מזימה לחסימת נתיב השיט הרומני כדי לקדם חפירת תעלת בסטרואה האוקראינית.

## הרחבת התעלה וניסיון החילוץ שנכשל
חסימת התעלה כלאה כלי שיט במורד התעלה וקטעה את השיט לכפר **פרטיזני** הסמוך וליישובים שבמורד התעלה. במשך יותר משנה נאלצו להעביר הספקה בדרך היבשה והנוסעים לאורך התעלה נאלצו לרדת בכפר, ללכת מרחק מה ברגל ואז לעלות לכלי שיט אחר מעבר לחסימה. החסימה גרמה להפסדים של עשרות מיליוני דולרים לתקציב הרומני ואוניות נאלצו לעבור בתעלת דנובה-הים השחור, שם תעריפי המעבר היו יקרים יותר.

לאחר שנה נעשו עבודות להרחבת התעלה באזור החסימה ובמהלך העבודות נאלצו להרוס מספר בתים במסלול ההרחבה ולהעביר את התושבים למקום אחר, שם נבנו להם בתים חדשים.

בשנת 1994 נחתם חוזה עם החברה היוונית דרוסינוס אלפטריוס Drossinos Elefterios, שהתחייבה להציף את האונייה הטבועה, אך מאמצי היוונים לא צלחו.

## הוצאת האונייה מתוך התעלה
לאחר כישלון מאמצי היוונים רעיון הוצאת האונייה נזנח לשנים רבות, אך ב-2004, כאשר האוקראינים חגגו סיום השלב הראשון של תעלת בסטרואה, נזעקו הרומנים ונזכרו בנושא. חוזה חדש נחתם עם קונסורציום בינלאומי המורכב מהחברות מולטראשיפ Multraship (הולנד), טיטאן Titan (ארצות הברית) ו-דלתאקונס Deltacons (רומניה) ולאחר מאמצים הצליח הקונסורציום לחתוך את האונייה לארבעה חלקים ולהוציא את החלקים מהמים ביום 30 בנובמבר 2005.

במהלך העבודות טבעו הצוללן האנגלי אנתוני אק Anthony James Eke והצוללן האמריקאי ג'ון וויטקטל John Whitekettle והוקמה להם אנדרטה על חוף התעלה.

חלקי האונייה, שחולצו מהמים, נועדו למכירה עבור המתכת, אולם לא הוצבה שמירה עליהם וגנבים לא ידועים גנבו את מכסי המתכת של מחסני האונייה. הגאות העלתה את גובה המים והם חדרו למחסני האונייה חסרי המכסים, הוציאו משם חומרים שונים, שגרמו לזיהום מי שמורות הטבע וחלקי האונייה, בתוספת המים, שחדרו לתוכם, שקעו שוב בתוך התעלה. להצפה המחודשת של החלקים נדרשו להוצאות נוספות.

## קישורים חיצוניים
* Misterul scufundării navei Rostok 

רוסטוק
קטגוריה:טביעת אוניות
קטגוריה:אסונות ברומניה
קטגוריה:1991
ראבפטונה

**ראבפטונה** (בהונגרית: **Rábapatona**) הוא כפר במחוז גיור-מושון-שופרון, שבצפון-מערב הונגריה.

## יהודי ראבפטונה
בראבפטונה חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
A Wider Bridge

**A Wider Bridge** הוא מוסד ללא כוונת רווח אמריקאי-ישראלי-להט"בי אשר מטרתו הוא לחבר את קהילת הלהט"ב בארצות הברית ובישראל ולתמוך בזכויות להט"ב בישראל. הארגון מתיוג כ"שוויון בישראל ושוויון לישראל". כיום יש לארגון משרדים בסן פרנסיסקו, וושינגטון די. סי., שיקגו, ניו יורק ותל אביב.

## היסטוריה
הארגון הוקם ב-2010 על ידי ארתור סלפיאן לאחר הרצח בברנוער. סלפיאן סבר שיחסי הלהט"ב בין צפון אמריקה לישראל לא צריכים לבוא רק בעת משברים, אלא שיש לקשר באופן עקבי בין הקהילות בשתי המדינות. הקבוצה מתמקדת גם במסר שאפשר להיות להט"בים וגם יהודים.

ב-2011, הארגון נקרא בשם Upstarter על ידי הקבוצה UpStart, קבוצת יזמות יהודית.

ב-2017, הארגון הודיע כי יחליפו את נשיא החברה ב-15 בינואר 2018 מארתור סלפיאן לטיי גרגורי.

## שירותי הארגון
### חינוך
הארגון עורך מצגות חינוכיות במקומות שונים ברחבי ארצות הברית, כולל קמפוסים במכללות, כדי לדבר על זכויות להט"ב בישראל. הארגון מביא גם פעילים להט"בים ואמנים מישראל ברחבי ארצות הברית כדי לעזור לחנך אנשים על חיי התרבות הלהט"בית בישראל. הארגון מחנך גם אנשים להט"בים יהודים כיצד להיות מנהיגים טובים יותר.

### טיולים לישראל
הארגון מתכנן ומממן טיולים שלוקחים אנשים להט"בים מארצות הברית למקומות שונים בישראל כדי שיוכלו ללמוד ולהתחבר ללהט"בים ולארגוני זכויות אדם בישראל ולפתח את כישורי המנהיגות שלהם. הקבוצות נפגשות גם עם פלסטינים להט"בים ואתיופים.

Olivia Travel  עושה חסות לטיול שמארגן הארגון במיוחד לנשים המתמקדות בסוגיות פמיניסטיות ולסביות בישראל.

### סנגוריה לפליטים
הארגון מארח אירועים ספציפיים לחינוך הציבור בנושאים הנוגעים לפליטים הלהט"בים מהמזרח התיכון וצפון אפריקה. הארגון פועל גם בגיוס כספים לארגונים המסייעים לאותם פליטים להט"בים.

## מחלוקת
[ממוזער|[דגל הגאווה עם מגן דוד]]
### יצירת ועידת שינוי
ב-2016, הארגון תכנן להציג בהבית הפתוח במסגרת אירוע השנתי כוח המשימה הלהטב"קי הלאומי. המצגת בוטלה על ידי כוח המשימה הלהטב"קי הלאומי בגלל הפגנות מצד פעילים אנטי-ישראליים. הארגון קרא לבטל את הצגת המצגת באמצעות עתירה והודעה לעיתונות. לאחר מכן, המצגת לא בוטלה. המצגת אמנם נעשתה, אך הופרעה על ידי מפגינים ולא הושלמה. לאחר מכן גינה כוח המשימה הלהטב"קי הלאומי את המחאה על אנטישמיות.

### מצעד הדייקיות בשיקגו
במצעד הדייקיות 2017 שהיה בשיקגו, ארצות הברית, גורשו 3 נשים שנשאו דגל הגאווה עם מגן דוד, סמל הייצוג של אנשים להט"בים יהודים. המארגנים טענו כי הנשים והעפו מהמצעד מאחר שהמצעד היה אנטי-ציוני ופרו-פליסטיני ומאחר שאחרים הרגישו מאוימים מהם. אחת מהנשים הייתה מנהלת אזורית של הארגון, והארגון יצא מאז נגד מצעד הדייקיות, וביקש מהמארגנים להתנצל. גם הארגונים הליגה נגד השמצה, הקמפיין לזכויות אדם ומרכז שמעון ויזנטל התנגדו למעשה שנעשה.

## קישורים חיצוניים
* 

## הערות שוליים

קטגוריה:ארצות הברית: ארגוני להט"ב
קטגוריה:ישראל: ארגוני להט"ב
קטגוריה:יחסי ארצות הברית – ישראל: ארגונים
ניסן כהן הב-רון

**ניסן כהן הב-רון** (15 ביוני 1937 – 20 באוקטובר 2019) היה מלחין, מעבד מוזיקלי, פזמונאי, מורה למוזיקה ומנחה שירה בציבור ישראלי.

## ביוגרפיה
ניסן כהן נולד בפתח תקווה, בן לאביתר ומרים כהן, שהיו איכרים. סבו, שלום כהן, היה ממקימי היישוב עין חי וממייסדי התאחדות האיכרים.

למד בבית הספר יק"א פיק"א בפתח תקווה. היה סולן מקהלת בית הספר בניצוחו של המורה למוזיקה והמנצח שלמה קפלן.

ליווה בנעוריו באקורדיון את ערבי הזמר של המלחין עמנואל זמיר. שירת בצה"ל כנגן אקורדיון בתזמורת חיל האוויר בניצוחו של אריך טייך. למד במדרשה למורים למוזיקה.

כתב ללהקת פיקוד המרכז ועבד עם להקה זו. הלחין לפסוק משיר השירים את השיר "היושבת בגנים", שבוצע בסוף שנות ה-50 על ידי להקת פיקוד המרכז, ובהמשך בוצע על ידי הארי בלפונטה. כתב והלחין מספר שירים לצמד "הפרברים" - ניסים מנחם ויוסי חורי, והנחה וליווה אותם בתחילת דרכם. בשנת 1967 הלחין למענם את שירו של חיים נחמן ביאליק "תרזה יפה", שאותו ביצעו בפסטיבל הזמר והפזמון. עבד גם עם צמד "הדודאים" - בני אמדורסקי וישראל גוריון. כתב פסקולים לשני סרטים תיעודיים של הבמאי הצרפתי פרנסואה רייכנבך .

היה מורה למוזיקה וארגן ערבי זמר עברי ושירה בציבור.

שינה את שם משפחתו לכהן-הב-רון, לשם הבחנה ברורה בינו ובין המלחין ניסן כהן-מלמד. ב-1964 נשא לאישה את ניצה צוקרמן, מורה לספרות, ומאז התגוררו במושב ירקונה.

נפטר ב-20 באוקטובר 2019 ונטמן בבית הקברות של מושב ירקונה.

## קישורים חיצוניים

 
* 
* 
* ניסן כהן הברון הלך לעולמו, באתר "פ"ת עכשיו", 20 באוקטובר 2019

קטגוריה:בוגרי בית הספר פיק"א
קטגוריה:נגני תזמורת חיל האוויר
קטגוריה:בוגרי המדרשה הממלכתית למחנכים למוזיקה
קטגוריה:מלחינים ישראלים
קטגוריה:שירה בציבור בישראל
קטגוריה:מורים למוזיקה בישראל
קטגוריה:פזמונאים ישראלים
קטגוריה:מעבדים מוזיקליים ישראלים
קטגוריה:ירקונה: אישים
קטגוריה:מייסדי מושבים
קטגוריה:כפר מל"ל: אישים
קטגוריה:אישים הקבורים בבית הקברות ירקונה-גני עם
קטגוריה:ישראלים שנולדו ב-1937
קטגוריה:ישראלים שנפטרו ב-2019
החברה הרוסית לתקשורת לוויינים

שמאל|ממוזער|המשרד המרכזי של החברה משנת 2013 עד 2019, במוסקבה.
**"החברה הרוסית לתקשורת לוויינים"** (ברוסית: **ФГУП «Космическая связь»**; ידועה באנגלית כ**Russian Satellite Communications Company**) היא חברה רוסית בבעלות המדינה, מפעילת תקשורת לוויינים ארצית, הכפופה לסוכנות התקשורת הפדרלית.

## פעילויות
היחידה רלוונטית של משרד התקשורת של ברית המועצות הוקמה בשנת 1967. במתכונת הנוכחית החברה פועלת משנת 2001.

החברה מספקת שירותי תקשורת ברחבי העולם, היא בעלת לווייני תקשורת ושידור גיאוסטציונרי ברוסיה ונחשבת לאחת הגדולות בעולם. מנהלת תשתית קרקעית מוגבלת של מרכזי תקשורת לווייניים וקווי תקשורת של סיבים אופטיים. שירותי החברה כוללים שידור, טלפון, נתונים במהירות גבוהה וגישה לאינטרנט בפס רחב, תמיכה בוועידת וידאו ורשת ארגונית בתחומי התקשורת הלוויינית.

כחלק מיישום תוכנית היעד הפדרלית "פיתוח שידורי טלוויזיה ורדיו בפדרציה הרוסית לשנים 2009-2018", החברה מבצעת שידורי לוויין בתקן MPEG-4, שידור RTRS-1, מהמרכז הפדרלי במוסקבה (רח' שאבולובקה 37) ושידור RTRS-2 עבור רשתות טלוויזיה ארציות, טלוויזיה דיגיטלית בתקן DVB-T2 ותמיכה ברשת שידורי הרדיו והטלוויזיה הרוסית (RTRN).

## לוויינים פעילים
* סדרת "Express-AMU"
* סדרת "Express-AM"
* סדרת "Express-A"

## תשתית קרקעית
* המרכז לתקשורת חלל "דובנה" נבנה לקראת משחקים אוליפיים במוסקבה בשנת 1980.
* מתקן "אגם הדובים" נכנס לפעולה ב-2 בנובמבר 1967.
* המרכז הטכני שאבולובקה שנחנך בשנת 1980 ופועל כשירות טכני מאז 1994.
* המרכז לתקשורת חלל ז'לזנוגורסק, פועל מאז מאי 2004.
* מרכז תקשורת החלל סקולקובו הוקם באוקטובר 2003.
* מרכז תקשורת החלל חברובסק פועל מאז 2004.
* מרכז ולדימיר שנחנך בשנת 1971. עד 2008 פעל כמרכז תקשורת חלל.

## ראו גם
* הרשת הרוסית לשידורי רדיו וטלוויזיה

## קישורים חיצוניים

* 

## הערות שוליים

קטגוריה:חברות תקשורת רוסיות
קטגוריה:משרד התקשורת של רוסיה
קטגוריה:לוויינים
קטגוריה:חברות ממשלתיות ברוסיה
קטגוריה:חברות תקשורת לווינית
ממעמקים (שיר)

"**ממעמקים**" הוא סינגל של ההרכב המוזיקלי הישראלי הפרויקט של עידן רייכל, שהוקלט על ידי מוביל ההרכב, המוזיקאי הישראלי עידן רייכל, מתוך אלבומו השני, ממעמקים. השיר יצא לאור בדצמבר 2004, כסינגל הראשון מתוך האלבום, על ידי חברת התקליטים הליקון.

## רקע וכתיבה
השיר נכתב והולחן על ידי רייכל, והופק על ידי רייכל בשיתוף גלעד שמואלי, שותפו להפקות המוזיקליות של שירי הפרויקט של עידן רייכל. זהו השיר היחידי באלבום שרייכל שר בעצמו. מתלווה אליו בשירה באמהרית ווגדרס אבי וואסה, שלא השתתף באלבום הראשון, אך הצטרף לסיבוב ההופעות שליווה אותו. שירתו של וואסה היא על פי השיר האתיופי של מולוכן מְלֶסֶה "Nanu Nanu Ney". כמו כן משתתפת בשיר כברה קסאי בקולות הרקע.

## וידאו קליפ
הווידאו קליפ הנלווה שצולם לשיר בוים על ידי ליאור מולכו ופורסם בערוץ היוטיוב של רייכל ב-3 באוגוסט 2011. נכון לינואר 2023, הצליח הקליפ לצבור כ-19 מיליון צפיות.

## הצלחה
השיר זכה להצלחה מיידית, כשנכנס היישר אל המקום הראשון במצעד הפזמונים השבועי של רשת ג', שאותו הוביל במשך שמונה שבועות רצופים. כמו כן, השיר הגיע למקום השלישי במצעד הפזמונים השנתי של רשת ג' ולמקום הרביעי במצעד של גלגלצ. ב"מצעד העשור" של ערוץ 24 לסיכום העשור הראשון של המאה ה-21 נבחר השיר כ"שיר העשור". במצעד של שירי עידן רייכל שנערך ב-ynet בשנת 2016 הגיע השיר אל המקום הראשון. כמו כן, השיר הגיע למקום השני של השירים העבריים הכי מושמעים ב-2005 על פי נתוני אקו"ם. ביולי 2005 זכה השיר בתואר "רינגטון הפלטינה", על סך של 40,000 הורדות.

## מיקומי שיא

## נתוני מכירות

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים באמהרית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירי אהבה בעברית
קטגוריה:שירים על הירח
קטגוריה:שירים על לילות
קטגוריה:סינגלים בהוצאת הליקון
מרכז דובנה לתקשורת חלל

שמאל|ממוזער|אנטנות מרכז תקשורת החלל בדובנה
שמאל|ממוזער|אנטנות בדובנה
שמאל|ממוזער|מתקני איתור כיוון מתאם-פאזי במרכז תקשורת החלל של דובנה
**מרכז דובנה לתקשורת חלל**, או **המרכז לתקשורת החלל של דובנה** (ברוסית: **Центр Космической Связи (ЦКС) «Дубна»**) היא התחנה הגדולה ביותר לתקשורת חלל ברוסיה. זהו אחד מחמשת מרכזי תקשורת חלל של החברה הרוסית לתקשורת לוויינים. המרכז פועל מאז 1980 וממוקם בעיר דובנה שבפרברי מוסקבה.
מרכז דובנה מספק הפעלת ערוצי תקשורת ושידורי לוויין. בנוסף, מארגן את שירות קווי התקשורת הממשלתיים באמצעות ערוץ מוסקבה (שובלובקה) - דובנה.

## היסטוריה
**1980** - בניית המרכז הוזמנה על ידי שר התקשורת של ברית המועצות כמתקן אולימפי. לקראת אולימפיאדת הקיץ 1980, דרך דובנה, שודרה האולימפיאדה למדינות אירופה ומדינות האוקיינוס האטלנטי. לאחר המשחקים דרך המרכז, הקרמלין הקים ערוצי תקשורת עם נציגויות רשמיות של מדינות זרות.

**שנות השמונים** - הורחב אזור השידורים למרכז ומזרח סיביר.

**1997** - נחתם חוזה להקמת שמונה אנטנות טלמטריות לעשרה רכיבי חלל מדגם Eutelsat.

**2003** - נקבעה הנקודה המערבית של המתחם והתשתית היבשתית לשליטה על קבוצת הלוויינים שבבעלות החברה הרוסית לתקשורת לוויינים.

## הנהלה
***1980-1990** - ו.פ. אוקרימנקו
***1990-1998** - ס.נ. דוברומיסלוב
***1998-2002** - א.פ. דוקה
***2002-2003** - י.נ. אוקולוב
***מאז 2003** - א.פ. דוקה

## קישורים חיצוניים

## הערות שוליים

קטגוריה:רוסיה: תקשורת
קטגוריה:מחוז מוסקבה
קטגוריה:לוויינים
הכל שקוף

"**הכל שקוף**" הוא סינגל שהוקלט על ידי הזמר-יוצר הישראלי מרגי. השיר יצא לאור ב-1 בספטמבר 2019, על ידי חברת התקליטים מובייל1 מיוזיק כסינגל הראשון מתוך המיני-אלבום *[[מה יהיה (מיני-אלבום של מרגי)|מה יהיה]]*.

עם יציאתו נכנס השיר אל המקום ה-3 במצעד של מדיה פורסט. כמו כן, הגיע למקום הרביעי במצעד הרשמי של גלגלצ.

## רקע וכתיבה
השיר נכתב על ידי מרגי, יונתן גולדשטיין ושי פינטו, הולחן על ידי מרגי וגולדשטיין והופק על ידי גולדשטיין.

השיר עלה לרשת הזרמת המדיה ספוטיפיי יחד עם צאת האלבום *[[מה יהיה (מיני-אלבום של מרגי)|מה יהיה]].*

## וידאו קליפ
הווידאו קליפ המלא שצולם עבור השיר הועלה לערוץ היוטיוב של מרגי ב-1 בספטמבר 2019.

נכון לנובמבר 2025, לשיר יש למעלה מ-4 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי מרגי
קטגוריה:שירים בעברית
קטגוריה:שירים שהופקו על ידי ג'וני גולדשטיין
קטגוריה:סינגלים בהוצאת Mobile1 Music
יחידת פלס

**יחידת פלס** (ראשי תיבות של **פועלים ללא סיכון**) או **המפלג לחקירת תאונות עבודה** היא יחידה משטרתית המשותפת למשטרת ישראל, המשרד לביטחון לאומי ולמשרד העבודה והרווחה, החוקרת תאונות עבודה. היחידה פועלת כחלק מיחידת להב 433. ראש היחידה הוא קצין בדרגת סגן ניצב.

## אודות היחידה
היחידה, שהוקמה בסוף דצמבר 2018, נועדה להיות חלק מהיחידה הארצית למאבק בפשיעה הכלכלית. מטרת היחידה להעלות את רף הבטיחות בתחום העבודה בישראל בכלל, ובאתרי הבנייה בפרט.
בהודעה שפרסמו המשטרה והמשרד לביטחון פנים הוגדרה פעילות היחידה: עיסוק בגיבוש ראייה כוללת לטיפול בתופעת תאונות העבודה, חקירת אירועי תאונות עבודה חמורות וחשיפת עבירות פליליות נוספות המשיקות לתחום.
עיקר העבירות הנחקרות ביחידה הן: גרימת מוות ברשלנות, חבלה ברשלנות, המתה בקלות דעת, עבירות מרמה וזיוף ועבירות על פקודת הבטיחות בעבודה ותקנותיה.

## הרכב היחידה
יחידת פלס מונה 6 חוקרים משטרתיים, 2 קציני חקירות ויחד איתם 3 מפקחי מנהל הבטיחות.
יחד עם זאת, היחידה נעזרת במומחים חיצוניים ואנשי מודיעין.

## חקירות בולטות
באוקטובר 2019 עצרו חוקרי היחידה ארבעה ממנהלי חברת כח אדם שסיפקה שירות מנופאים לאתרי בנייה, בחשד למתן רישיונות מזויפים למנופאים וחקרו עשרה בני אדם נוספים בחשד למעורבות בפרשה.

ביוני 2021 יחידת פלס חקרה את מותו של הרוג קריסת פיגום חשמלי באתר ברחוב דה וינצ'י בתל אביב.

בפברואר 2022 חקרה היחידה אירוע נוסף של קריסת פיגום חשמלי, בו מצאו את מותם שני פועלי בנין אשר נפלו מגובה של כ-42 קומות באתר בנייה בתל אביב.

באוגוסט 2022 פורסם כי לאחר חודשיים של חקירה סמויה, היחידה חקרה חשוד שנעצר בחשד לכך שסיפק תעודות הסמכה לעבודה בגובה לעשרות עובדים באתרי בנייה מבלי שהוכשרו לכך.
זאת, ברקע גל של תאונות חמורות ואף קטלניות באתרי בנייה, בהן פועלים רבים שילמו בחייהם, בעיקר בשל נפילה מגובה.

במרץ 2023 קיבלה היחידה לידיה את חקירת תאונת קריסת העגורן בתחנת הכוח רוטנברג באשקלון בה נהרג אדם אחד ואדם נוסף נעדר, וזאת בנוסף לנזקים כלכליים עצומים.

## הערות שוליים

קטגוריה:ישראל: ארגוני אכיפת חוק
קטגוריה:בטיחות וגיהות בתעסוקה
בית ספר ביאליק (חולון)

**בית ספר ביאליק בחולון** (נקרא בעבר **בית חינוך לילדים עובדים ע"ש ח.נ. ביאליק בקריית עבודה**) הוא בית ספר יסודי ממלכתי שהוקם באוקטובר 1936, והוא בית הספר הראשון שהוקם בחולון. בית הספר קרוי על שם חיים נחמן ביאליק.

מבנה בית הספר, הנמצא ברחוב ביאליק 21 בחולון, נחשב כאתר מורשת בישראל.

## היסטוריה
בית הספר "בית חינוך לילדים עובדים ע"ש ח.נ. ביאליק בקריית עבודה" הוקם באוקטובר 1936 בבית פרטי ברחוב ארלוזורוב 46 בשכונת קריית העבודה בחולון, עוד כשחולון הייתה אוסף של שכונות מבודדות מדרום תל אביב. כמות התלמידים בתקופות הראשונות של בית הספר הייתה נמוכה, ובשנתו הראשונה למדו בו כ-73 תלמידים.

בשנת 1937 בית הספר עבר לבניינו הנוכחי, ובשנת 1945 נבנה בו אולם ספורט ונוספה בו קומה מעל המבנה המערבי. בעקבות עליית מספר התלמידים בבית הספר בשנות ה-50 וה-60, הורחב מבנה בית הספר, כמו כן, כנהוג באותה תקופה הוחלט לפצל את שעות הלימודים לשתי משמרות מחוסר מקום: אחת בין 08:00 בבוקר ל-12:00 בצהריים, והשנייה בין 12:00 עד 16:00.

בשנת הלימודים תשע"ז, בית הספר מנה כ-514 תלמידים שלמדו ב-19 כיתות שונות.

## ראו גם
רשימת בוגרי בית הספר

## קישורים חיצוניים
* 
* בית ספר ביאליק בחולון, באתר גוגל מפות
* אורן שטרנברג, משנות ה-30 ועד היום: זכרונות מבית הספר ביאליק בחולון, באתר השקמה חולון, 24 בנובמבר 2017

## הערות שוליים

קטגוריה:חולון: בתי ספר
קטגוריה:אתרי מורשת במחוז תל אביב
קטגוריה:הנצחת חיים נחמן ביאליק
קטגוריה:בתי ספר יסודיים בישראל
טקס פרס אמי לבידור בפריים טיים ה-68

**טקס פרס אמי לבידור בפריים טיים ה-68** (באנגלית: **68th Primetime Emmy Awards**) להענקת פרס אמי של האקדמיה האמריקאית לטלוויזיה, אומנויות ומדעים  (ATAS) למיטב תוכני הטלוויזיה ששודרו בשעות הפריים טיים של שנת 2016 נערך בתיאטרון מיקרוסופט שבלוס אנג'לס, קליפורניה, ב-18 בספטמבר 2016 באירוחה של רשת ABC.
את הטקס אירח הקומיקאי ג'ימי קימל.

טקס פרס אמי האומנותי לבידור בפריים טיים ה-69, המשלים לטקס זה, נערך בין ה-10 ל-11 בספטמבר.

## זכיות ומועמדויות
[שמאל|ממוזער|150px|[ג'פרי טמבור, השחקן הראשי הטוב ביותר בסדרת קומדיה]]
[שמאל|ממוזער|150px|[ג'וליה לואי דרייפוס, השחקנית הראשית הטובה ביותר בסדרת קומדיה]]
[שמאל|ממוזער|150px|[רמי מאלק, השחקן הראשי הטוב ביותר בסדרת דרמה]]
[שמאל|ממוזער|150px|[טטיאנה מסלני, השחקנית הראשית הטובה ביותר בסדרת דרמה]]
[שמאל|ממוזער|150px|[קורטני ואנס, השחקן הראשי הטוב ביותר במיני-סדרה או בסרט]]
[שמאל|ממוזער|150px|[שרה פולסון, השחקנית הראשית הטובה ביותר במיני-סדרה או בסרט]]
[שמאל|ממוזער|150px|[לואי אנדרסון, שחקן המשנה הטוב ביותר בסדרת קומדיה]]
[שמאל|ממוזער|150px|[קייט מקינון, שחקנית המשנה הטובה ביותר בסדרת קומדיה]]
[שמאל|ממוזער|150px|[בן מנדלסון, שחקן המשנה הטוב ביותר בסדרת דרמה]]
[שמאל|ממוזער|150px|[מגי סמית', שחקנית המשנה הטובה ביותר בסדרת דרמה]]
[שמאל|ממוזער|150px|[סטרלינג קיי בראון, שחקן המשנה הטוב ביותר במיני-סדרה או בסרט]]
[שמאל|ממוזער|150px|[רג'ינה קינג, שחקנית המשנה הטובה ביותר במיני-סדרה או בסרט]]

### תוכניות

### משחק
#### שחקנים ראשיים

#### שחקני משנה

### בימוי

### כתיבה

### תוכניות ורשתות עם המועמדויות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר מועמדויות:

### תוכניות ורשתות עם הזכיות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר זכיות:

## פרטי הטקס
### מחוות הזיכרון
הזמרת טורי קלי הופיעה עם השיר "הללויה" של לאונרד כהן.

* איאן סנדר 
* אייב ויגודה 
* אל מולינרו 
* אלן יאנג 
* אן מורגן גילברט 
* אנטון ילצ'ין
* ארתור הילר 
* גארי שנדלינג
* ג'ורג' קנדי
* ג'ון מקלוקלין 
* ג'ון סאונדרס 
* ג'ון פוליטו
* ג'ין ויילדר
* גלן פריי
* ג'ק לרסון 
* ג'קי קולינס
* דוריס רוברטס
* דייוויד בואי
* דייוויד קאנרי 
width="20px"|

* דן האגארטי 
* הווארד ווסט 
* ויין רוג'רס 
* ויליאם שאלרט 
* יו אובריאן 
* מוחמד עלי
* מורי וייסמן
* מורלי סייפר 
* נואל ניל 
* נטלי קול
* סטיבן היל
* פטי דיוק
* פייבוש פינקל 
* פרינס
* קאתי פורטיין
* קן הווארד 
* רוברט לוג'יה
* רט טרנר 
* שון וייטסל 

## קישורים חיצוניים

* 

קטגוריה:2016
68
ההיסטוריה הקצרה של כמעט הכל

**ההיסטוריה הקצרה של כמעט הכל** (באנגלית: **A Short History of Nearly Everything**) הוא ספר מדע פופולרי מאת הסופר הבריטי-אמריקאי ביל ברייסון, הכתוב בסגנון מופשט המובן לקהל הרחב. המניע של המחבר לכתיבת הספר, הייתה הרגשתו שספרי הלימוד בנושא המדעים רחוקים מלתת מענה מספק.

הספר יצא לאור באנגלית בשנת 2003. מהדורה מאוירת של הספר יצאה בנובמבר 2005 ולאחר מכן יצאו גם מהדורות כספרי שמע. מהדורה בעברית, בתרגום יכין אונא, יצאה בשנת 2016 (ה'תשע"ז) בהוצאת דביר. הספר נכלל ברשימת הספרים הנמכרים ביותר בבריטניה בשנת 2005, ונמכר ביותר מ-300,000 עותקים.

## הספר
הספר מתאר באופן גרפי ובמונחים המובנים גם למי שאינו מומחה למדע את גודל היקום וגודלם של האטומים והחלקיקים התת-אטומיים. בהמשך חוקר הספר את ההיסטוריה של הגאולוגיה והביולוגיה ומתחקה אחר החיים מהופעתם הראשונה לבני האדם המודרניים של ימינו, תוך שימת דגש על התפתחות ההומו ספיינס המודרני.

חלק מהספר מוקדש להתייחסות להיסטוריה של המדע - סיפורים על המדענים העומדים מאחורי המחקר והתגליות והתנהגויותיהם. בספר נסקרות גם השקפות מדעיות מודרניות בנוגע להשפעות אנושיות על אקלים כדור הארץ ועל מקורות המחייה של מינים אחרים, ועל גודל אסונות הטבע כמו רעידות אדמה, הרי געש, צונאמי, הוריקנים והכחדות המוניות שנגרמו כתוצאה מאירועים אלה.

הספר מכיל כמה טעויות בעובדות ואי דיוקים. חלק מאלה התעוררו מכיוון שהתגלו תגליות חדשות מאז פרסום הספר, וכמה סיווגים השתנו. לדוגמה, פלוטו סווג מחדש ככוכב לכת ננסי.

## קישורים חיצוניים
* 
* 
* 

## הערות שוליים

קטגוריה:ספרי מדע פופולרי
קטגוריה:ספרים בריטיים
קטגוריה:ספרי היסטוריה
קטגוריה:ספרים שזכו בפרס החברה המלכותית לספרי מדע
שווה לך

**שווה לך** הוא ספר מאת פרופסור דן אריאלי העוסק בניתוח גורמי המוטיבציה האנושית.

הספר יצא לאור באנגלית בשנת 2016, בשם **Payoff: The Hidden Logic That Shapes Our Motivations**. בשנת 2018 יצאה לאור המהדורה בעברית בהוצאת ידיעות ספרים.

## הספר
הספר מורכב מארבעה חלקים, אשר כל אחד מהם בוחן היבט שונה בגורמים למוטיבציה או להיעדר-מוטיבציה:
#"איך להרוס מוטיבציה או: העבודה כבית כלא" - מנתח את השגיאות של מעסיקים שגורמים לדיכוי המוטיבציה של העובדים שלהם.
#"כמה כיף ליצור משהו (ואפילו רק לחשוב שיצרנו משהו)" עוסק בחשיבות תחושת ה'יצירה' עבור הגברת המוטיבציה.
#"כסף ממאדים, פיצה מנוגה ומחמאות מצדק" - מנתץ סטיגמות על כוח הדרבון הכספי.
#על מוות, מערכות יחסים ומשמעות" - בוחן את כוחה המופלא של האהבה כיוצרת וכמעצימה מוטיבציה.

כל אחד מהפרקים כולל מחקרים ותרגילים מחשבתיים על השפעת אותן גורמים על הגברת מוטיבציה או דיכויה, לצד אנקדוטות מחייו של המחבר המתכתבים עם אותן נקודות. בפרק השלישי לדוגמה, אחד המחקרים המרכזיים הוא מחקר מיוחד עבור הספר שנערך בחברת אינטל ישראל ובו נבדק באופן אמפירי מה מגביר לאורך זמן את פריון העבודה: בונוס כספי, מנת פיצה או מחמאה כנה.

בנוסף הספר כולל מבוא בו מספר המחבר כיצד טראומה שעבר כנער הובילה אותו לחקור ולהבין את תחום המוטיבציה, ואחרית דבר בה מוסבר כי התובנות הרבות אינם מתיימרות להקיף את תחום המוטיבציה במלואו, אלא רק חלק קטן ממנו.

ליאת נטוביץ-קושיצקי כתבה בביקורת על הספר:.

עידן בכור כתב בביקורת על הספר:

## קישורים חיצוניים

* הספר באתר "ידיעות ספרים"
* הפרק הראשון באתר "עברית"
* הספר באתר 'כותר'

על הספר:
* 
* אהוד מקסימוב  "לקום מחר בבוקר" **[[מקור ראשון]]**, 28-11-2018
* עידן בכור, "האתגר: לרתום ולהניע לפעולה - את עצמנו ואחרים" **Managing By The Book**, ספטמבר 2018

## הערות שוליים

קטגוריה:ספרי ידיעות ספרים
קטגוריה:פסיכולוגיה: ספרי מדע
סולומון רומנו

**סולומון רומנו** (בסרבית קירילית: **Соломон Романо** בבוסנית: **Solomon Romano**; 27 בנובמבר 1919, סרייבו, ממלכת הסרבים, הקרואטים והסלובנים – 2010, בלגרד, סרביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.

## קורות חייו
סולומון רומנו נולד בסרייבו ליצחק. הוא רכש השכלה יסודית ותיכונית בעיר הולדתו. בהמשך למד עיצוב גרפי ובמקביל הצטרף לאגודת הנוער היהודית "מתתיה". בהמשך, הועסק כמאייר וכמעצב גרפי במספר עיתונים יהודיים בסרייבו. ב-1941, לאחר הפלישה ליוגוסלביה הצטרף לשורות המפלגה הקומוניסטית ומאוחר יותר חבר לכוחות הפרטיזנים של טיטו. במהלך שואת יהודי יוגוסלביה איבד את כל משפחתו במחנות ההשמדה סטארה גראדישקה ויאסנובאץ.

הוא לחם במזרח בוסניה וב-1942 נפצע במהלך התקפת כוחות צ'טניקים על מפקדת החטיבה אליה השתייך. בהמשך ובמקביל, הועסק כמאייר וכמעצב גרפי בבית הדפוס המרכזי של הפרטיזנים בבוסניה. ב-1944 מונה לקומיסר של חטיבת פרטיזנים. עם סיום מלחמת העולם השנייה וכינון הרפובליקה הפדרלית הסוציאליסטית של יוגוסלביה שירת במספר תפקידי פיקוד ומטה בצבא העממי היוגוסלבי ובכללם: ראש המטה הכללי של חיל ההנדסה, עוזר למפקד חיל ההנדסה וקצין השלישות של המחוז הצבאי השלישי ביוגוסלביה בדרגת קולונל. הוא נחשב לאחד מאבות חיל ההנדסה של צבא יוגוסלביה. ב-1968 מונה לראש מטה השר לענייני הגנה אזרחית ביוגוסלביה וב-1970 הועלה לדרגת גנרל-מאיור.

ב-1971 סיים סולומון רומנו את שירותו הצבאי. הלך לעולמו בבלגרד ב-2010 והוא בן 90.

## הערות שוליים

קטגוריה:פרטיזנים יהודים מיוגוסלביה
קטגוריה:פרטיזנים יהודים מבוסניה
קטגוריה:גנרלים יהודים בצבא יוגוסלביה
קטגוריה:מעוטרי עיטור כוכב הפרטיזנים
קטגוריה:אמנים יהודים בוסנים
קטגוריה:סרייבו: אישים
קטגוריה:מעצבים יהודים
קטגוריה:מאיירים יהודים
קטגוריה:גרפיקאים יהודים
קטגוריה:ניצולי השואה: בוסניה
קטגוריה:ילידי 1919
קטגוריה:יוגוסלבים שנפטרו ב-2010
ינה בוזאנסקי

**ינה בוזאנסקי** (בהונגרית: **Buzánszky Jenő**; 4 במאי 1925 בדומבובאר, הונגריה – 11 בינואר 2015 באסטרגום, הונגריה) היה כדורגלן הונגרי, ששיחק בעמדת המגן הימני. היה חלק מ"נבחרת הזהב" של הונגריה בשנות החמישים והיה השחקן היחידי בנבחרת שלא שיחק בקבוצות בודפשט הונבד ומ.ט.ק הונגריה.

בוזנאסקי ערך את הופעת הבכורה שלו בנבחרת הונגריה ב-12 בנובמבר 1950 בתיקו 1–1 נגד בולגריה. לאחר מכן שיחק 48 משחקים עבור הונגריה והיה חלק מ"נבחרת הזהב". הוא עזר להונגרים לזכות במדליית זהב באולימפיאדת הלסינקי בשנת 1952 וגם בגביע מרכז אירופה בשנת 1953. הוא גם שיחק בצמד המשחקים בהם הונגריה הביסה את אנגליה. במונדיאל 1954 הייתה הונגריה הפייבוריטית לזכות בטורניר, אך הפסידה בגמר 2–3 לגרמניה המערבית. בוזנסקי שיחק בכל חמשת המשחקים של אותו טורניר.

בשנת 1996 הפך לסגן יו"ר הפדרציה ההונגרית בכדורגל. הוא נפטר ב-11 בינואר 2015 בגיל 89 לאחר מחלה ממושכת והיה לשחקן האחרון שנשאר בחיים מ"נבחרת הזהב" של הונגריה.

## תארים
;נבחרת הונגריה
* אולימפיאדת הלסינקי: 1952
* גביע מרכז אירופה: 1953
* סגנית גביע העולם: 1954

## קישורים חיצוניים

* 

קטגוריה:מגני כדורגל הונגרים
קטגוריה:כדורגלני נבחרת הונגריה
קטגוריה:כדורגלנים באולימפיאדת הלסינקי (1952)
קטגוריה:כדורגלני מונדיאל 1954
קטגוריה:אלופים אולימפיים מהונגריה
קטגוריה:מאמני כדורגל הונגרים
קטגוריה:הונגרים שנולדו ב-1925
קטגוריה:הונגרים שנפטרו ב-2015
טכיקרדיה עלייתית רב-מוקדית

שמאל|ממוזער|350px|תרשים א.ק.ג. המציג טכיקרדיה עלייתית רב-מוקדית.
**[[טכיקרדיה עלייתית]] רב-מוקדית** (באנגלית: **Multifocal atrial tachycardia**, או **MAT**; לעיתים נקראת גם **Chaotic atrial tachycardia**) היא הפרעת קצב לב מסוג טכיקרדיה על חדרית, כלומר, טכיקרדיה ממקור הנמצא מעל לסיב ההולכה על שם היס. היא נפוצה בעיקר באנשים מבוגרים ומקושרת להחמרה במצב הנשימתי בעיקר אצל חולים הסובלים ממחלת ריאות חסימתית כרונית (COPD) או מגודש ריאתי בעקבות אי ספיקת לב.

## פתופיזיולוגיה
שמאל|ממוזער|300px|הדמיה גרפית של מערכת ההולכה החשמלית של הלב.
באופן תקין, מקורו של הדחף החשמלי בלב האדם הוא בקשר הגת והפרוזדור, שמכונה גם הקוצב הראשי של הלב (SA node). קשר הגת והפרוזדור אחראי על יצירת דחף חשמלי שעובר בעליות הלב, מהן ממשיך אל קשר הפרוזדור והחדר וממנו אל חדרי הלב. 

טכיקרדיה עלייתית רב-מוקדית היא שילוב של קצב לב מהיר מ-100 פעימות לדקה, יחד עם תופעה המכונה "קוצב עלייתי נודד" ("Wandering atrial pacemaker" - "WAP") - מצב שבו מספר קבוצות תאים שונות הנמצאות בעליות, משתלטות על קצב הלב, ומייצרות בכל פעימה דחף חשמלי ממקור שונה. מצב של קוצב עלייתי נודד אך עם קצב לב איטי מ-100 פעימות לדקה, מכונה "קצב עלייתי רב-מוקדי" ("Multifocal atrial rhythm").

טכיקרדיה עלייתית רב-מוקדית מתבטאת בתרשים הא.ק.ג. בקצב לב מהיר מ-100 פעימות לדקה (לרוב 100–150 לדקה, במצבים מסוימים עשוי לעלות עד 250 לדקה), לא סדיר בצורה לא סדירה, המלווה בקיומם של לפחות שלושה גלי P שונים בצורתם באותו הליד. קומפלקס QRS יהיה לרוב צר ומרווחי P-R עשויים להיות שונים באורכם. השוני בצורתם של גלי ה-P מבטא את מקורו המשתנה של הדחף החשמלי המופק בעליות. בחלק מהמקרים עשויים להופיע שינויים נוספים בא.ק.ג., המקושרים למחלת ריאות חסימתית כרונית, בהם סימנים להיפרטרופיה של חדר ימין (הגדלת שכבת השריר של דופן חדר ימין), ציר לב ימני וחסם צרור הולכה ימני.

טכיקרדיה עלייתית רב-מוקדית מהווה לרוב מצב ביניים בין ריבוי פעימות עלייתיות מוקדמות (פעימות שמקורן הוא בעליות הלב אך לא בקוצב הראשי) לבין פרפור עליות.

## גורמים
הגורם הנפוץ ביותר לטכיקרדיה עלייתית רב מוקדית הוא החמרה של מחלת ריאות חסימתית כרונית. החמרה זו גורמת להיפרטרופיה של חדר ימין ובכך לפגיעה במערכת ההפעלה וההולכה החשמלית של הלב, וכן גורמת לעלייה בהשפעת מערכת העצבים הסימפתטית וכתוצאה מכך לטכיקרדיה. התפתחות של טכיקרדיה עלייתית רב-מוקדית אצל חולה עם כשל נשימתי נחשבת לסימן לפרוגנוזה גרועה.

גורמים נוספים לטכיקרדיה עלייתית רב-מוקדית כוללים:
* חולים לאחר אוטם שריר הלב
* היפוקלמיה - תת-אשלגן בדם
* היפומגנזמיה - תת-מגנזיום בדם
* הרעלת דיגוקסין - תרופה המשמשת לטיפול בהפרעות קצב ובאי ספיקת לב
* הרעלת תיאופילין - תרופה בעל אינדקס תרפויטי צר (מידת רעילות גבוהה), המשמשת לטיפול במחלת ריאות חסימתית כרונית ועלולה לגרום לסוגים שונים של הפרעות קצב. הרעלה נפוצה לרוב בשל טיפול בהחמרה אקוטית של מחלת ריאות חסימתית כרונית או בשל פגיעה בפינוי התרופה מהגוף.

## טיפול
הטיפול בהפרעת קצב זו יתמקד לרוב בטיפול בגורם הבסיסי להופעתה, כלומר - טיפול בהחמרה של מחלת ריאות חסימתית כרונית, טיפול בהחמרה של אי ספיקת לב וכדומה. במקרים מסוימים יינתנו תרופות המאטות את קצב הלב בהן חוסמי תעלות סידן כמו ורפמיל או חוסמי בטא כמו מטופרולול.

## ראו גם
* קצב צמתי
* רפרוף עליות

## קישורים חיצוניים

## הערות שוליים

קטגוריה:הפרעות קצב מהירות
1993 בטלוויזיה

בערך זה מצוינים אירועים בולטים שהתרחשו במהלך שנת 1993 ונוגעים לעולם הטלוויזיה.

## אירועים בולטים

110px|ממוזער|הסמל המקורי של ערוץ 2 בתחילת ימיו
* 4 בנובמבר – תחילת שידוריו המסחריים של ערוץ 2 בטלוויזיה בישראל.

## סדרות ותוכניות טלוויזיה חדשות ב-1993

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1993. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1993]]**.



קובץ:Frasier Crane 1990s Frazier US Gov.jpg|"פרייז'ר"
קובץ:SDCC 2018 Cosplay of the Power Rangers.jpg|"מייטי מורפין פאוור ריינג'רס"



**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 1993. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 1993]]**.

**במדינות אחרות**

## סדרות ותוכניות בולטות שבוטלו או הסתיימו ב-1993

**בארצות הברית**

## נולדו
* 21 בינואר - תובל שפיר, מדבב, זמר ושחקן ישראלי. מוכר בעיקר מהופעותיו בסדרות "גאליס" ו"כפולה".
* 19 בפברואר - ויקטוריה ג'סטיס, שחקנית וזמרת-יוצרת אמריקנית. מוכרת בעיקר מהופעותה בתפקיד הדמות טורי וגה בסדרה "ויקטוריוס".
* 23 בפברואר - אליענה מגון, במאית תיאטרון, שחקנית, מדבבת ומוזיקאית ישראלית. מוכרת בעיקר מהופעותה בתפקיד אושר לוי בסדרה "השיר שלנו".
* 4 במרץ - בובי קריסטינה בראון, אישיות טלוויזיה ריאליטית אמריקאית, אשת תקשורת וזמרת. (נפטרה ב-2015)
* 12 במרץ - דניאל אסייג, סטנדאפיסט, זמר, תסריטאי ושחקן ישראלי.
* 10 באפריל - סופיה קרסון, שחקנית וזמרת אמריקאית. בטלוויזיה היא מוכרת בעיקר מהופעותה בתפקיד אווה ג'לאלי בסדרה "שקרניות קטנות: הפרפקציוניסטיות".
* 29 באפריל - טום באום, קומיקאי, מנחה טלוויזיה ושחקן ישראלי. מוכר בעיקר מהופעותו בתפקיד אסי צור בסדרה "Oboy".
* 13 במאי - דבי ראיין, שחקנית וזמרת אמריקאית. התפרסמה בתור ביילי פיקט בסדרה הקומית "החיים היפים על הסיפון" ובתור ג'סי פרסקוט בסדרה "ג'סי".
* 14 במאי - מירנדה קוסגרוב, שחקנית וזמרת אמריקנית, המוכרת מתפקידה הראשי בדמות קרלי שיי בקומדיית המצבים "iCarly" בערוץ ניקלודיאון.
* 1 ביוני - לני כהן, שחקנית, יוטיוברית ומדבבת ישראלית. מוכר בעיקר מהופעותה בתפקיד הגר בסדרה "מועדון החנונים".
* 26 ביוני - אריאנה גרנדה, זמרת, פזמונאית ושחקנית אמריקאית. בטלוויזיה היא מוכרת במיוחד מהופעותה בסדרות "ויקטוריוס" ו"סאם וקאט".
* 26 ביולי - אליזבת גיליס, שחקנית, זמרת ומדבבת אמריקאית. מוכרת בעיקר מהופעותה בתפקיד ג'ייד ווסט בסדרה "ויקטוריוס".
* 1 באוגוסט - עומר דרור, שחקן, זמר ודוגמן ישראלי. מוכר בעיקר מהופעותו בתפקיד בן חממה בסדרה "כפולה".
* 5 בדצמבר - טום יפת, שחקן ישראלי. מוכר בעיקר מהופעותו בתפקיד לירון ביטון בסדרה "שכונה".

## נפטרו
* 29 בינואר – עדנה פלידל, שחקנית תיאטרון, קולנוע וטלוויזיה ישראלית (נולדה ב-1931)
* 30 בנובמבר – אוריאלה וייט, שחקנית ורקדנית ישראלית (נולדה ב-1949)

## פרסים

## קישורים חיצוניים

## הערות שוליים